**АНОТАЦИЯ НА КУРСА**

В рамките на изпълнението на проект МОДЕРН@ Пловдивски университет „Паисий Хилендарски“ планира провеждането на обучение по:

**Презентационни и комуникационни умения**

с продължителност от **40 часа**, предназначено за студенти от „Клуба на предприемача“ на двата факултета - Физико-технологичния и Химическия на Пловдивски университет. След успешно завършване на обучението, обучаемите получат сертификат за владеене на определени презентационни и комуникационни умения.

Обучението се провежда по програма, насочена към създаване на практически умения за изготвяне и представяне на презентация и познания за основните принципи на бизнес комуникирането.

Целта на обучението е формиране на базови знания и изграждане на умения у бъдещите предприемачи за успешна комуникация и представяне в бизнес среда. Разглеждат се видовете комуникации и тяхната специфика. Студентите се запознават с основните дейности по планиране и представяне на бизнес презентация. Разглеждат се особеностите на интерактивното общуване и се формират умения за водене на делови преговори, за добра презентация, публично изказване и участие в дискусия. Студентите се запознават с някои от правилата на бизнес етиката и партньорството с медиите. Обсъждат се и въпроси, свързани с изготвянето на успешно CV и мотивационно писмо и някои препоръки за провеждане на интервю за работа.

Успешно завършили тази дисциплина:

1. Те ще знаят:

* Основните характеристики на добрата компютърна презентация;
* Стъпките при изготвяне на презентация и основните елементи на нейното съдържание;
* Начини за преодоляване на сценичната треска;
* Основните правила за провеждане на интервю пред медиите;
* Основните насоки за водене на преговори;
* Някои правила за публично говорене;
* Основните правила на бизнес етикета.
* Основните изисквания за правилно изготвяне на автобиография, мотивационно писмо и поведение по време на интервю.

2. Те ще могат да:

* Да изготвя самостоятелно презентация;
* Да анализира качествата на една презентация и да дава препоръки;
* Организирайте интервюта, задавайте въпроси и представяйте пред публика;
* Активно слушайте и предоставяйте обратна връзка;
* Да се самооценява при провеждане на интервю, преговори или презентация.
* Да изготвя CV и CL

По време на обучението се използват съвременни методи на обучение, базирани на интерактивност, които се съчетават с организирана самостоятелна работа. Част от занятията се провеждат присъствено като се ползват игрови методи, дискусии и обяснения. Лекциите и презентациите към тях се предоставят на студентите чрез платформата Google Classroom,.